en da en sv da de da da cs da en da da da da da nb nb en da da da da da da da da nb nb en da en da da nb nb da da da it da nb nb en da da da da da da da da fr da da es da da en da nb nb en da da da de de nb da en de da da da da da da da da da da da de da nb nb da da da en da da nb en sv de nl da da da de da ca da de da da da da en da da da cs da cs da da da cs da de cs da da de de cs cs cs da de de da da da da cs da cs cs cs de da cs sv da da da cs da de cs da cs da da cs en da da da cs da da cs cs cs da da en cs en en da en da da da da da cs de da cs da cs da da cs cs da da da cs da da en da uk da
Book me up, Scotty!: november 2016
lørdag den 26. november 2016
Vinderen af Danish Book Blog Award 2016
Der har været meget at se til på det sidste, og derfor har jeg slet ikke fået skrevet en opdatering om, hvordan det gik med Danish Book Blog Award 2016. Alle finalister var enormt dygtige – både i deres formidling og layout, så jeg havde absolut ingen forventninger om at vinde.
Det er også utroligt nemt at være "taber", når man respekterer og beundrer vinderen.
Danish Book Blog Award 2016 gik til Rikke fra Paperback Castles. Rikke har blogget om bøger siden 2013, og hendes blog (og vanvittigt smukke instagram profil) er bestemt et besøg værd.
Faktisk var Rikkes blog og instagramprofil de primære inspirationskilder kilder, som i sin tid ledte mig til at begive mig ud i samme eventyr. Og ordet eventyr er netop kodeordet, når man tager et kig på Rikkes profiler.
Stort tillykke med den meget velfortjente titel!
Indsendt af Maria kl. 04.26 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bogbloggere, Bogforum, Danish Book Blog Award, Plusbog
torsdag den 10. november 2016
Fire dygtige bogbloggere guider dig igennem årets BogForum ved at give deres bud på, hvad der skal opleves på den store bogmesse. Nåh ja, udover de fire dygtige bogbloggere, giver jeg også mit besyv med, men mit svar er desværre meget overordnet og jeg kommer ikke med konkrete bud på stande og foredrag. For at være helt ærlig har det føltes lidt som tortur hver gang, jeg har kigget på årets program velvidende, at jeg ikke kan deltage i en eneste begivenhed.
Du kan læse artiklen på DR's hjemmeside her.
Hvis du ønsker mere hjælp til årets store program, vil jeg anbefale Julie Rasmines indlæg; Mit BogForum. Julie Rasmine blogger på bogbloggen, LitFix og hendes bud er også med i DR's artikel.
Rikkes indlæg; Optakt til BogForum. Rikke blogger på bogbloggen, Paperback Castles og hendes bud er også med i DR's artikel.
Indsendt af Maria kl. 03.35 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bogbloggere, Bogevents, Bogforum, Danish Book Blog Award
søndag den 6. november 2016
Tuesday Talk hos Let's Blog Some Shit
Jeg har lige opdaget, at Jeanette fra Let's Blog Some Shit har postet et interview med mig på sin blog. Jeanette beskriver sin blog som et "samsurium af gode anbefalinger til Odense, mad, design, oplevelser og personlige kommentarer på livet". Hver tirsdag poster hun et interview med en blogger fra Odense og sidste tirsdag var denne blogger mig. Hvis I er nysgerrige, kan i læse interviewet her.
Indsendt af Maria kl. 00.45 Ingen kommentarer:
Send med mailBlog om dette!Del via TwitterDel via FacebookDel på Pinterest
Ny vinder af billetter til BogForum 2016
Billedet er hapset fra BogForums instagramprofil; @bogforum.
Da den ene vinder af billetter til BogForum 2016 allerede havde vundet billetter andetsteds, har jeg udtrukket en ny tilfældig vinder, og det blev
Rigtig god søndag og tillykke til den nye vinder!
Indsendt af Maria kl. 00.12 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bogevents, Bogforum, Giveaway, Konkurrencer
fredag den 4. november 2016
Vindere af billetter til BogForum 2016
Billedet er hapset fra BogForums instrgramprofil; @bogforum.
Først og fremmest skal der lyde et kæmpe tak for jeres deltagelse i konkurrencen om 2 x 2 entrebilletter til BogForum 2016.
I havde mange spændende bud på, hvad der skulle prioriteres højest i årets program, og det lyder som om, mange af jer bruger Bogforum til at dele jeres kærlighed til bøger med familie og venner.
– Det glæder mig at høre!
De heldige vindere blev:
som skal afsted for første gang med sin datter og glæder sig til at se standen hos Spektrum.
som også er førstegangsbesøgende og glæder sig til at opleve stemningen.
Begge vindere blev trukket via værktøjet;
Rigtig god weekend og tillykke til de to vindere!
Indsendt af Maria kl. 10.10 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bogevents, Bogforum, Giveaway, Konkurrencer
onsdag den 2. november 2016
Boganmeldelse: Den lille prins af Antoine de Saint-Exupéry
Find bogen på Plusbog.dk til DKK 60,- uden medlemskab. Den fås også i en flot hardback-udgave, men så er den selvfølgelig væsentligt dyrere.
Originaltitel: Le Petit Prince
Titel: Den lille prins
Forfatter: Antoine de Saint-Exupéry
Forlag: Lindhardt & Ringhof
Om bogen (fra Plusbog)
Den lille prins er historien om piloten, alias forfatteren selv, der nødlander i Saharaørkenen.Her møder han den lille prins, der kommer fra rummet og fortæller piloten om sin egen hjemmeplanet, asteroide B612. Han er kommet til jorden på sin rundtur til alverdens planeter for at finde hjælp til at redde det dyrebareste, han kender.
Den lille prins er kendt og elsket af både børn og voksne som det forunderlige eventyr om den lille prins, der på sin dannelsesrejse rundt i universet lærer kærligheden, livet og døden at kende. Men som først og fremmest handler om omsorg for de nære ting.
Jeg stiftede første gang bekendtskab med Den lille prins, da jeg som barn fik den læst højt. Jeg husker ikke, hvor gammel jeg var, men jeg husker, at jeg havde ondt af den lille prins, som hele tiden bliver mødt af mennesker, der er så optagede af deres arbejde, at de ikke ænser den lille prins (eller verden omkring dem).
Nu har jeg netop genlæst historien, og jeg har stadig ondt af den lille prins – men denne gang har jeg faktisk også ondt af hele den vestlige verden. Mens jeg læste, oplevede jeg et tiltagende tankemylder, der kredsede om stress, travlhed og manglende tid. Problemstillinger, som for manges vedkommende er lidt for velkendte. Tankerne fortsatte i forestillinger om, hvordan den lille prins symboliserer børn generelt og at alle de travltoptagede mennesker i historien var de voksne i de fleste børns hverdage, hvis fulde opmærksomhed børnene bare så gerne vil have (uden forstyrrelser fra arbejdsgiveren, Facebook, e-mails, mm.). Samtidig blev tankerne ledt hen på en anden stor børne/voksenbog; Alice i Eventyrland, fordi jeg kom til at tænke på kaninen, som altid er ved at komme for sent. Den løber og løber, men kommer ingen vegne, hvilket jeg tror er karakteristisk for rigtig mange af os. Vi skynder os og løber hurtigere og hurtigere blot for at kunne tage flere opgaver på os og til sidst er der så meget fart på, at man har glemt, hvor man er på vej hen og hvorfor. Det eneste man ved er, at man er bagud og kommer for sent, for sent, for sent.
At kalde Den lille prins for en børnebog er af samme årsag en ærgerlig fejl. Med denne kategorisering risikerer man, at budskabets vigtigste modtagere aldrig får øjnene op for dem. Det er en fantastisk historie med langt flere temaer end jeg kan opremse her, og den får sat gang i uendelige tankestrømme om barndom og barnlig naivitet vs. voksen ”fornuft” og overfladiskhed.
Jeg er desuden begejstret for, hvor godt det lykkes forfatteren at ramme det barnlige sind og den store undren og nysgerrighed, som forbindes med opvækst og læren om sig selv og verden. Jeg læste bogen på dansk, og fandt det imponerende, hvordan sproget i allerhøjeste grad er troværdigt som værende et barns. Den uspolerede barnlige naivitet, det rene hjerte og den evige tro på det gode i alt og alle gør Den lille prins en sød og tankevækkende historie, som både børn og voksne kan få meget ud af at læse, og det er, i mine øjne, med god grund at bogen er en af de helt store dåbs-, konfirmations-, translokations- og studentergaver.
Hvad er jeres forhold til Den lille prins?
Det eneste ved historien, som jeg måske nok studsede lidt over, og som jeg aldrig har bemærket før er at alle de vigtige mennesker, den lille prins møder, er mænd. Jeg er helt sikkert blevet påvirket af mit studie, hvor kønsteori har fyldt meget, og jeg mærkede en lille uro over det, men trøstede mig så med, at de jo alle er røvhuller ;). For god ordens skyld skal det måske lige nævnes, at jeg altså bestemt ikke er mandehader – Haha! :D
Det er ikke tilfældigt, at Antoine de Saint-Exupérys har ladet fortælleren drage afsted i et fly. Forfatteren var nemlig selv pilot, og faktisk forsvandt han i 1944, da han var på en mission over Middelhavet for modstandsbevægelsen. Man fandt aldrig liget, men man fandt vragrester fra flyet og Saint-Exupérys armbånd, hvilket i dag er udstillet på Musée de l’Air et de l’Espace.
Indsendt af Maria kl. 15.15 3 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, Børnelitteratur, Fransk litteratur, Klassikere
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Vinderen af Danish Book Blog Award 2016
Bogbloggere guider til BogForum
Tuesday Talk hos Let's Blog Some Shit
Ny vinder af billetter til BogForum 2016
Vindere af billetter til BogForum 2016
Boganmeldelse: Den lille prins af Antoine de Saint...
Få 60 dages gratis streaming, når du benytter koden BookmeupStream
Rejser tema. Leveret af Blogger.